Diari Oficial de la Generalitat Valenciana


Sumari del DOGV 5939, del 23-01-2009 (2008/15533)

Judici d'adopció 000872/2007. Notificació de la interlocutòria a Sandra Escrich Rodriguez.
------------------------------------------------------------------------------------------

### Dades del document

Número de DOGV
:   5939

Data del DOGV
:   23-01-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2008/15553


Data del document
:   22-12-2008

Organisme emissor
:   Jutjat de Primera Instància Número 8 de València

Tipus de document
:   Edicte

Descriptors 

:   * sistema judicial

Judici d'adopció 000872/2007. Notificació de la interlocutòria a Sandra Escrich Rodriguez. [2008/15913]  
Judici: adopció 000872/2007  
Part demandant: Generalitat Valenciana  
Part demandada: Jorge Humberto Aguagallo Flores i Sandra Escrich Rodríguez  
En el judici a què es fa referència s'ha dictat la resolució el text de la qual, literalment, diu així:  
«Interlocutòria  
València, 22 de desembre de 2008  
Es considera evacuat el trasllat al Ministeri Fiscal, uniu l'informe emés i,  
Fets  
1. La Direcció Territorial de la Conselleria de Treball i Assumptes Socials de la Generalitat Valenciana, va presentar un expedient de jurisdicció voluntària, que es va registrar amb el número 872/2007, en què formulava una proposta d'adopció del/la menor les dades identificadores del qual consten en actuacions, i per part del matrimoni proposat per l'entitat pública, i demanava que, amb els tràmits oportuns previs i donada audiència al Ministeri Fiscal, s'acordara la constitució de l'adopció del menor indicat amb les persones a què es fa referència, i es va lliurar una testimoniança per a remetre-la al registre civil corresponent a l'efecte de la corresponent anotació marginal.  
2. Admesa a tràmit la sol·licitud plantejada en forma i amb els requisits legals, els adoptants van prestar el seu consentiment a l'adopció, i es van desestimar les demandes presentades pels pares biològics relatives a la necessitat del seu assentiment per a l'adopció. Finalment es va traslladar al Ministeri Fiscal com a garant de l'orde públic i en defensa dels interessos del menor d'edat, el qual va emetre un informe favorable a l'adopció, sense oposar res pel que fa a això. Les actuacions va quedar per a resoldre.  
Raonaments jurídics  
1. De conformitat amb el que disposa l'article 176.1 del Codi Civil, la constitució de l'adopció s'haurà d'efectuar tenint sempre en compte l'interés de l'adoptand, i la idoneïtat de l'adoptant o adoptants per a l'exercici de la pàtria potestat, complits els requisits establits en l'article 175 del mateix text legal, pel fet de tractar-se d'una institució de dret de família que té com a finalitat integrar una persona -adoptand- en la vida de família d'altres persones -adoptants-, amb els mateixos efectes que produïx la filiació biològica, i es trenquen així, com a regla general, els vincles que aquell tenia amb la seua família anterior. Així, en el cas dels menors declarats en desemparament, únicament procedirà el seu lliurament en adopció quan no siga possible la reinserció del menor en la seua família d'origen, tal com disposa l'article 172.4 del Codi esmentat, amb la modificació operada per la Llei 21/1987, d'11 de novembre, i la Llei Orgànica 1/1996, de Protecció Jurídica del Menor.  
2. Sobre esta base, el criteri a seguir per a valorar l'interés de l'adoptand s'haurà de realitzar amb una valoració ponderada de qui pot atendre més adequadament les necessitats de l'adoptand menor d'edat, de vetlar per ell, tindre'n cura, alimentar-lo, educar-lo i procurar-li una formació integral, seguint les directrius marcades per l'article 9.2 de la Convenció Europea d'Estrasburg, de 24 d'abril de 1967. En el cas d'actuacions, es comprova la impossibilitat de reinserció del menor en la mateixa família d'origen, tenint en compte el que consta en l'expedient administratiu, i cal analitzar si la proposta de l'entitat pública complix els requisits exigits per l'article 1.829 de la Llei d'Enjudiciament Civil de 1881, i si s'han prestat els consentiments, assentiments i audiències assenyalats en l'article 177 del Codi Civil, i, finalment, si les persones seleccionades com a adoptants, complixen els requisits legals i no els afecta cap tipus de prohibicions de les assenyalades en l'article 175 del Codi Civil. De tot el que s'ha actuat es desprén que la proposta de la Direcció Territorial de Benestar Social complix amb tots els requisits legals, que els adoptants han prestat lliurement i voluntàriament el seu consentiment a l'adopció i complixen amb les previsions establides en l'article 175. Es desestimen les demandes presentades pels pares biològics pel que fa a la necessitat del seu assentiment per a l'adopció.  
3. Complits els requisits legals, i després d'haver comprovat la integració del menor en la família dels adoptants, des de la data en què es va formalitzar l'acolliment familiar, procedix dictar resolució judicial constitutiva de l'adopció i, com a conseqüència d'això, la ruptura dels vincles jurídics de l'adoptand amb la seua família anterior, de conformitat amb l'establit en l'article 178.1 del Codi Civil, atés que no s'ha trobat en cap dels supòsits exceptuats en el número 2 del mateix precepte, caldrà ajustar-se al que disposa l'article 109 del Codi esmentat, en relació amb el que disposa l'article 56 de la Llei de Registre Civil, pel que fa a la determinació dels cognoms de l'adoptand, sent-ne procedent la inscripció marginal al registre civil del naixement de l'adoptand, una vegada conste la fermesa de esta resolució.  
Vists els articles invocats i altres aplicables de manera general.  
Part dispositiva  
S'acorda l'adopció del/la menor M.A.E. per les persones proposades per l'entitat pública, amb els efectes civils establits legalment.  
Una vegada ferma esta resolució, lliureu una testimoniança per a inscriure-la al registre civil on conste inscrit el naixement de l'adoptand.  
Notifiqueu esta resolució a les parts interessades i comparegudes així com al Ministeri Fiscal, tot això sense fer especial imposició de les costes de l'expedient.  
Contra esta resolució s'hi pot interposar un recurs d'apel·lació en un sol efecte en el termini de cinc dies des de la notificació davant este Jutjat perquè el resolga l'Audiència Provincial de València.  
Ho mana i firma Juan Luis Beneyto Feliú, magistrat jutge del Jutjat de Primera Instància número 8. En done fe».  
Atés el desconeixement de l'actual domicili de la progenitora Sandra Escrich Rodríguez, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte al tauler d'anuncis del jutjat i en el Diari Oficial de la Comunitat Valenciana, per a portar a efecte la diligència de notificació.  
València, 22 de desembre de 2008.- El secretari judicial: Rafael Roselló Sobrevela.